***Sand*** (originaltittel ***Dune***) er første bok i en serie sciencefictionbøker av forfatteren Frank Herbert. *Dune* blir ofte omtalt som verdens mest solgte science-fiction-roman.

Boken omhandler de politiske, religiøse og etniske maktfeidene om ressursene på ørkenplaneten Dune, også kjent som Arrakis – det eneste stedet i universet man kan finne krydderet «melange», som er essensiell for oppbyggingen av alle samfunnsformer i det kjente univers. Boken følger hovedpersonen Paul Atreides gjennom hans vekst til manndom og lederskap i en ny og betydelig tørrere verden enn han opprinnelig kom fra. Det rivaliserende familien Harkonnen går snart til angrep på hans familie, og Paul må søke tilflukt hos de ikke alt for positivt innstilte innfødte, hvor han blir kjent som Muad'Dib.

Bakgrunn for boken
------------------

Florence, med sanddyner som ble Herberts inspirasjon for Dune-historiene
Etter at Herbert hadde skrevet *The Dragon in the Sea* i 1957 drog han med fly til Florence i Oregon, nord for sanddynene i staten der USAs landbruksdepartement eksperimenterte med gresstyper som kunne stabilisere de ødeleggende sanddynene, sanddyner som kunne «svelge hele byer, tjern, elver, veier.»  Herberts artikkel «They Stopped the Moving Sands» ble aldri fullført (utkastet ble publiserte tiår sendere i «The Road to Dune»), men undersøkelsene han gjorde ga ham interesse for økologi.

Herbert tilbrakte de neste fem årene med å forske, skrive og lage utkast til det som til slutt ville bli romanen *Dune*, og som først ble trykket i magasinet *Analog* mellom 1963 og 1965 som to korte verk, «Dune World» og «The Prophet of Dune». Herbert dediserte sitt arbeid til «de menneskene som arbeider bortenfor ideene, i riket av virkelige materialer – til økologene som arbeider med tørt land, uansett hvor de er, uansett når de er, dette forsøk på forutsigelse er dedisert i ydmykhet og beundring.» Denne versjonen ble utvidet og gjennomarbeidet, og refusert av mer enn tyve forleggere, før den ble trykket av Chilton Books, et lite kjent forlag best kjent for å trykke instruksjonsbøker for bilreparasjoner.

I ettertid
----------

Herbert skrev fem oppfølgere til *Dune*: *Dune Messiah*, *Children of Dune*, *God Emperor of Dune*, *Heretics of Dune*, og *Chapterhouse: Dune*.

Etter Herberts død har hans sønn Brian Herbert i samarbeid med forfatteren Kevin Anderson skrevet flere oppfølgere til den opprinnelige bokserien.

Filmen *Dune* (1984) var regissert av David Lynch. Videospillet *Dune* ble lansert i 1992. 

Tv-serien *Dune* (2000) hadde William Hurt i hovedrollen, og var på 3 episoder. I 2021 hadde filmen *Dune* premiere, den første av to langfilmer basert på boken, regissert av Denis Villeneuve.

Dune på norsk
-------------

Første bok (Dune) er oversatt til norsk av Torstein Bugge Høverstad under tittelen *Sand* (Del 1 & Del 2).

Referanser
----------

1. ↑  Touponce, William F. (1988). «Herbert's Reputation». *Frank Herbert*. Boston, Massachusetts: Twayne Publishers imprint, G. K. Hall & Co. s. 119. ISBN 0-8057-7514-5. «*Locus* hadde en spørreundersøkelse blant sine lesere 15. april 1975 der *Dune* ble kåret til tidenes beste science-fiction-roman. Den har solgt over ti millioner eksemplarer i ulike versjoner.»
2. ↑  «SCI FI Channel Auction to Benefit Reading Is Fundamental». PNNonline.org (Internet Archive). 18. mars 2003. Arkivert fra originalen 28. september 2007. Besøkt 28. september 2007. «Siden første opplag i 1965 har Frank Herberts Dune blitt solgt i over 12 millioner eksemplarer over hele verden, noe som gjør den til den mest solgte science-fiction-romanen noensinne.»  «Arkivert kopi». Archived from the original on 28. september 2007. Besøkt 22. februar 2011. CS1-vedlikehold: Uheldig URL (link)
3. ↑  *The Road to Dune* (2005), s. 264, brev fra Frank Herbert til sin agent Lurton Blassingame der han redegjør for «They Stopped the Moving Sands».
4. ↑  *The Road to Dune*, s. 272. «...Frank Herbert lekte med en historie om en ørkenverden full av farer og rikdom. Han laget et plott for en kort eventyrroman, kalt Spice Planet, men han satte plottet til side når hans konsept vokste til noe mye mer ambisiøst.»
5. ↑  *The Road to Dune*, s. 263-264.
6. ↑  «Denis Villeneuve får fullføre Dune – Warner Bros. har gitt Part Two grønt lys». *montages.no*. 26. oktober 2021. Besøkt 24. juli 2022.

Eksterne lenker
---------------

* (en) Offisielt nettsted Rediger på Wikidata

* (en) Dune universe – kategori av bilder, video eller lyd på Commons Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC
 |